Прогнозата за днес: Ще продължи ли хладното време? - Този ден
ХоумВсички новиниПрогнозата за днес: Ще продължи ли хладното време?
13.07.2019 Този ден Всички новини, Най-важното 0
Ще продължи ли хладното време и днес? Според прогнозата на синоптиците сутринта ще е предимно слънчево, но около и след обяд облачността ще се увеличава и на места в северозападната половина от страната ще има превалявания. Ще духа до умерен вятър от южната четвърт и дневните температури слабо ще се повишат. Максималните ще са предимно между 26 и 31 градуса. През нощта срещу неделя в Западна България валежите ще са интензивни и на места ще са придружени с гръмотевици.
Преди обяд по Черноморието ще е предимно слънчево. След пладне облачността ще се увеличи, но ще остане почти без валежи. Ще духа слаб до умерен вятър от юг-югоизток. Максималните температури ще са 25-26 градуса, близки до температурата на морската вода. Вълнението на морето ще е 2-3 бала.
Преди обяд в планините ще е предимно слънчево, но след пладне облачността ще се увеличава и на много места в масивите от Западна и Централна България ще превали. Ще духа слаб западен вятър, който след обяд ще се усили и ще се ориентира от юг. През нощта срещу неделя в западните райони валежите ще са интензивни и с гръмотевици. Максималната температура на височина 1200 метра ще е около 18 градуса, а на 2000 метра – около 11 градуса.
И все пак зимата е далече! Циганско лято ни чака през ноември
23.10.2017 Този ден 0
Пролетта продължава – до 12 градуса в петък
Зима като зима – в края на зимата!